armvectores/hy_wikipedia_2023 huggingface dataset:
Միջնարժեք

Միջնարժեք, հավանականությունների տեսության մեջ, պատահական մեծության արժեքների բաշխման բնութագրիչներից մեկը, եթե 
  
    
      
        X
      
    
    {\displaystyle X}
   պատահական մեծության բաշխման 
  
    
      
        F
        (
        x
        )
      
    
    {\displaystyle F(x)}
   ֆունկցիան անընդհատ է, ապա նրա 
  
    
      
        m
      
    
    {\displaystyle m}
   միջնարժեքը սահմանվում է որպես 
  
    
      
        F
        (
        x
        )
        =
        1
        
          /
        
        2
      
    
    {\displaystyle F(x)=1/2}
   հավասարման արմատ 
  
    
      
        (
        F
        (
        m
        )
        =
        1
        
          /
        
        2
        )
      
    
    {\displaystyle (F(m)=1/2)}
   պատահական մեծությունն ընդունում է ինչպես 
  
    
      
        m
      
    
    {\displaystyle m}
  -ից մեծ, այնպես էլ 
  
    
      
        m
      
    
    {\displaystyle m}
  -ից փոքր արժեքներ՝ 
  
    
      
        1
        
          /
        
        2
      
    
    {\displaystyle 1/2}
   հավանականությամբ։ Մաթեմատիկական վիճակագրությունում 
  
    
      
        
          X
          
            1
          
        
      
    
    {\displaystyle X_{1}}
  , 
  
    
      
        
          X
          
            2
          
        
      
    
    {\displaystyle X_{2}}
  , ․․․, 
  
    
      
        X
        
          n
          
            n
          
        
      
    
    {\displaystyle Xn_{n}}
   արժեքներից կազմված վարիացիոն շարքի միջնարժեք անվանում են 
  
    
      
        
          X
          
            k
          
        
      
    
    {\displaystyle X_{k}}
   թիվը, եթե 
  
    
      
        n
        =
        2
        k
        +
        1
      
    
    {\displaystyle n=2k+1}
   կամ 
  
    
      
        
          
            
              
                X
                
                  k
                
              
              +
              
                X
                
                  k
                  +
                  1
                
              
            
            2
          
        
      
    
    {\displaystyle {\frac {X_{k}+X_{k+1}}{2}}}
  , եթե 
  
    
      
        n
        =
        2
        k
      
    
    {\displaystyle n=2k}
  ։
Գիլբիրի

Գիլբիրի (ռուս.՝ Гильбири), գետ Ռուսաստանում, հոսում Իվոլգինսկի շրջանում։Գետաբերանը տեղակայված է Օրոնգոյ գետի ձախ ափին՝ 20 կմ հեռավորության վրա։ Գետի երկարությունը 42 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 16030000512116300015841
Հիդրոլոգիական ուսումնասիրությունների կոդը - 116301577
Ավազանի կոդը - 16.03.00.005
Հիդրոլոգիական ուսումնասիրությունների հատորի համարը - 16
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լիտվայի թատերական և երաժշտական ակադեմիա

Լիտվայի թատերական և երաժշտական ակադեմիա (լիտ.՝ Lietuvos muzikos ir teatro akademija), բարձրագույն երաժշտական և թատերական ուսումնական հաստատություն, կոնսերվատորիա Լիտվայում։


== Պատմություն ==
Լիտվայի առաջին կոնսերվատորիան հիմնադրվել է Կաունասում 1933 թվականին՝ 1919 թվականին կոմպոզիտոր Յուոզաս Նաույալիսի կողմից ստեղծված երաժշտական դպրոցի կազմավորման արդյունքում։ Կաունասի կոնսերվատորիան ավելի քան մեկ տասնամյակ ղեկավարել են Յուոզաս Նաույալիսը և Վիկտորաս Վանայտիսը։ 1943 թվականին ռազմական գործողությունների հետ կապված կոնսերվատորիան փակվել է։ 1944 թվականին կոնսերվատորիան վերագործարկվել է, իսկ 1945 թվականին Վիլնյուսում հիմնադրվել է Վիլնյուսի կոնսերվատորիան։ 1949 թվականին այս երկու հաստատությունները միավորվել են որպես Լիտվայի պետական ​​կոնսերվատորիա, որը գործել է Վիլնյուսում։ 1952 թվականին կոնսերվատորիայում բացվել է դերասանական բաժին։ 1989 թվականին բաժինը բացվել է Կաունասում։ 1992 թվականին կոնսերվատորիան վերանվանվել է Լիտվայի երաժշտական ակադեմիա, 2004 թվականին՝ Լիտվայի թատերական և երաժշտական ակադեմիա։ 2005 թվականի հունվարի 1-ի տվյալներով ակադեմիան ունեցել է 1167 ուսանող և 274 ուսուցիչ։

Ակադեմիայում կարող են ուսանել հետևյալ մասնագիտությունները՝ 

Երաժշտական արվեստի բակալավր
Թատրոն (բակալավր)
Մուլտիմեդիա արվեստ (բակալավր)
Երաժշտական արվեստի մագիստրոս
Թատրոն (մագիստրատուրա)
Մուլտիմեդիա արվեստ (մագիստրատուրա)
Երաժշտագիտություն (բակալավր)
Էթնոերաժշտություն (բակալավր)
Թատրոնի տեսություն և պատմություն (բակալավր)
Երաժշտական կատարողական արվեստ, կոմպոզիտորներ, դիրիժորներ (հետբուհական, 2 տարի)


== Համագործակցություն ==
Լիտվայի թատերական և երաժշտական ակադեմիան Եվրոպայում երկկողմ համաձայնագրեր ունի 72 գործընկեր հաստատությունների հետ Սոկրատես ծրագրի շրջանակներում։ Երկկողմ կամ բազմակողմ համաձայնագրեր են կնքվել նաև Բելառուսի պետական երաժշտական ակադեմիայի, Մոսկվայի Չայկովսկու անվան կոնսերվատորիայի և նրա սլավոնական ավանդական երաժշտական դպրոցի, Սանկտ Պետերբուրգի Ռիմսկի-Կորսակովի անվան պետական կոնսերվատորիայի և Կանզասի համալսարանի հետ։


== Ծանոթագրություններ ==


== Արտաքին հղումներ ==

Պաշտոնական կայքը (լիտվ.)(անգլ.)
Ալախուելա (նահանգ)

Անվան այլ կիրառումների համար տե՛ս՝ Ալախուելա (այլ կիրառումներ)Ալախուելա (իսպ.՝ Alajuela), Կոստա Ռիկայի 7 նահանգներից մեկը։


== Աշխարհագրություն ==
Գտնվում է երկրի հյուսիսային հատվածում։ Արևմուտքում սահմանակից է Գուանակստե նահանգի հետ, հարավում՝ Պունտարենաս և Սան Խոսե նահանգների հետ, արևելքում՝ Էրեդիա նահանգի հետ, հյուսիսում՝ Նիկարագուայի հետ։ Վարչական կենտրոնը Ալախուելա քաղաքն է։ Մյուս խոշոր քաղաքը Կեսադան է։
Տարածքը՝ 9753 կմ²։ Բնակչությունը՝ 848 146 (2011 թվականի տվյալներով)։
Նահանգի տարածքում գտնվում են երկու գործող հրաբուխներ՝ Արենալը և Պոասը։
Նահանգի տարածքով անցնում է Պանամերիկյան մայրուղին։
Մինչ իսպանացի գաղութարարների ժամանումը տարածքում բնակվել են հնդիկ ուետարները, վոտոսները, գուատասոսները, տիկեսները և կատապասները։


== Գավառներ ==
Բաժանված է 15 գավառների՝

Ալախուելա
Սարսերո
Աթենաս (Աթենք)
Վալվերդե
Գրեսիա (Հունաստան)
Գուատուսո
Լոս Չիլես
Նարանխո
Օրոտինա
Պալմարես
Պոաս
Սան Կարլոս
Սան Մատեո
Սան Ռամոն
Ուպալա


== Պատկերասրահ ==

		
		


== Ծանոթագրություններ ==


== Արտաքին հղումներ ==
Ալախուելա Archived 2006-02-21 at the Wayback Machine.
Ալախուելա նահնգի նկարներ Archived 2010-11-25 at the Wayback Machine.
Բեկթաբեկյաններ

Բեկթաբեկյաններ, Բեգթաբեգյաններ, հայ իշխանական տոհմ Վրաստանում։


== Պատմություն ==
Բեկթաբեկյանները իշխանական տիտղոսը ստացել են 1685-ին, վրաց Գեորգի XI թագավորից (1676–88)։ Բեկթաբեկյանների ժառանգական տիրույթըն էր Վաղա գյուղը՝ Գորի քաղաքի մոտ։ Բեկթաբեկյանները նշանակալից դեր են խաղացել Վրաստանի XVII –XIX դդ․ պետական ու մշակութային կյանքում՝ վրացական արքունիքում ժառանգաբար վարելով մդիվանների (արքունի քարտուղարների) պաշտոնը։ Հերակլ II-ի օրոք (1747–98) Բեկթաբեկյաններից Սուլխանը վրաց պետության մդիվանբեկին էր, իսկ Սոլոմոնը՝ պետական գանձապահը (մոլարեթուխուցեսի)։ Վրաց մշակույթի պատմության մեջ այս տոհմից որոշակի հետք է թողել Բեգթաբեգը, որը համարվել է XVII դ․ վերջի և XVIII ղ․ սկզբի նշանավոր բանաստեղծներից և նկարիչներից մեկը։ Հայտնի են «Ընձենավորի» նրա պատկերազարդումները։ Բեկթաբեկյանների տոհմական գերեզմանատունը գտնվել է Վաղա գյուղի հայկական եկեղեցու բակում։ XVIII դ․ Մարտիրոսյաներ տոհմի մի ճյուղը հանդես է եկել Բեգթաբեգյան տոհմանունով։


== Գրականություն ==
Меликсет-Беков Л․ М․, Усыпальница кн․ Бегтабеговых, Тифлис, 1914;
Мурадян П․ М․, Армяногрузинские литературные взаимоотношения в XVIII в․, Е․, 1966․
(8795) Դուդորով

(8795) Դուդորով (անգլ.՝ Dudorov), աստերոիդ աստերոիդների գոտու արտաքին մասում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,200824 ա. մ., առավելագույնը մոտենում է 2,6833 ա. մ. հեռավորության վրա և հեռանում 3,7184 ա. մ.։ Արեգակի շուրջ մեկ ամբողջական պտույտ է կատարում 2091,66 երկրային օրվա ընթացքում, իր ուղեծրով շարժվելով միջինում 0,172112 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8795) Դուդորով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սևերսկոե

Սևերսկոե (ռուս.՝ Северское), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 249 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբլղարիբ Արծրունի

Վիքիպեդիայում կան հոդվածներ  Արծրունի ազգանունով այլ մարդկանց մասին:Աբլղարիբ Արծրունի (11-րդ դար, Վասպուրական, Մեծ Հայք - 1080, Պապեռոն, Փիլարտոս Վարաժնունու պետություն), հայ իշխան, մագիստրոս, պետական գործիչ։ 
Իշխան Հասանի որդին և Խուլ Խաչիկի թոռը։
Վասպուրականի թագավոր Սենեքերիմ Արծրունու իշխաններից մեկն էր, որի հետ 1021 թվականին գաղթեց Սեբաստիա։ Դաշտային Կիլիկիայի` սկզբնապես Բյուզանդիայից, իսկ 1071 թվականից Փիլարտոս Վարաժնունու պետությունից կախյալ իշխանության կառավարիչ։


== Կենսագրություն ==
Ապլղարիբ Արծրունին սերում էր Արծրունիների տոհմից, որի իշխանության տակ էր գտնվում Վասպուրականի թագավորությունը։ Սակայն XI դարում, չդիմանալով սելջուկ-թուրքերի արշավանքներին, թագավորության վերջին արքան` Սենեքերիմ Արծրունին հանձնեց իր տիրույթները Բյուզանդիային փոխարենը ստանալով մանր տարածքներ Փոքր Ասիայում։ Աբլղարիբ Արծրունին 1021 թվականին Մենեքերիմ թագավորի հետ Վասպուրականից գաղթել Է Սեբաստիա, ապա տեղափոխվել Կ. Պոլիս։ Բյուզանդական արքունիքում հեղինակություն և վստահություն ձեռք բերելով՝ 1050-ական թվականներին նշանակվել Է Կիլիկիայի Տարսոն, Մամեստիա, Ադանա, Պապեռոն և Լամբրոն հայաշատ շրջանների կառավարիչ։ Աբլղարիբը վերանորոգում է Լամբրոնը և ամրացնում Պապեռոնը, վերջինս էլ դարձնում իր աթոռանիստը իր իշխանական տիրույթում։ 1073 թվականին Լամբրոնը որպես ժառանգական կալվածք նվիրել Է Գանձակից Կիլիկիա գաղթած Հեթումյանների նախահայր իշխան Օշինին՝ կնության տալով նրան իր դստերը։ Խնամիական կապեր Է հաստատել նաև Կապադովկիա աքսորված Գագիկ Բ-ի հետ, իր մյուս դստերը ամուսնացնելով նրա որդու՝ Դավիթ Բագրատունու հետ, որին հետո թունավորելով սպանեց, կասկածելով դավաճանության մեջ։ 1072 թվականին իր մոտ հյուրընկալել է Գևորգ Գ Լոռեցի հակաթոռ կաթողիկոսին։ Աբլղարիբ Արծրունին Կիլիկիայում ունեցել Է տնօրինման լայն իրավունքներ, մագիստրոսի կոչում, հովանավորել հայերին և ըստ էության նախադրյալներ ստեղծել այնտեղ հայկական պետության հիմնադրման համար։ Մանազկերտի ճակատամարտի հետևանքով Ապլղարիբ Արծրունին անկախանում է։ Սակայն նրա պետությունը կարճ կյանք է ունենում։ Աբլղարիբ Արծրունին մահացել է 1080 թվականին և թաղվել Է Պապեռոնում։


== Աղբյուրներ ==
Հրաչյա Աճառյան, Հայոց անձնանունների բառարան, 1942 թ. Հատոր 1, Ցուցակ 1, Էջ 22
Ալիշան Ղ., Սիսուան, Վնետիկ., 1885, 46բ, 71ա, 74, 77, 248, 266,
«Ով ով է հայեր. (Կենսագրական հանրագիտարան)», հատոր առաջին, Երևան,2005 թ
Ղևոնդ Ալիշան, Հայապատում՝ Պատմութիւն հայոց, Բ և Գ հատորներ (1901), էջ 402-403 (413)
Մատթեոս Ուռհայեցի, «ժամանակագրություն», էջ 219
Սամուել Անեցի, «Հաւաքմունք ի գրոց պատմագրաց», էջ 116
Սմբատ Սպարապետ, «Տարեգիրք», էջ 86
Միքայել Չամչյան, «Պատմուիւն Հայոց», հատոր Բ, էջ 925, 995, 1005


== Ծանոթագրություններ ==
Տոռե դե Ռովերի

Տոռե դե Ռովերի (իտալերեն՝ Torre de'Roveri), կոմունա Իտալիայում, տեղակայված է Լոմբարդիա մարզի Բերգամոյի գավառում։
Բնակչությունը՝ 2030 մարդ (ըստ 2008 թվականի տվյալների)։ Խտությունը կազմում է 1015 մարդ/կմ²։ Տարածքը՝ 2 կմ²։ Փոստային ինդեքս՝ 24060։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ 035 581026
Պաշտոնական էջ՝ http://www.comune.torrederoveri.bg.it


== Արտաքին հղումներ ==
Տվյալների ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բեդուր

Բեդուր, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Գովոնե

Գովոնե (իտալերեն՝ Govone), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 2032 մարդ (2008 թվականի տվյալներով)։ Բնակչության խտությունը՝ 108 մարդ/կմ²։ Տարածքը՝ 19 կմ²։ Փոստային ինդեքս՝ 12040։ Հեռախոսային կոդ՝ 0173։
Բնակավայրի հովանավորն է համարվում սուրբ Սան Ջիովաննի Դեկոլատոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս.0173 58103
Էլեկտրոնային փոստ.segreteria@comune.govone.cn.it
Պաշտոնական կայք.http://www.comune.govone.cn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վալգորգինա

Վալգորգինա  (կատ.`Vallgorguina) համայնք Իսպանիայում՝ կատալոնական Բարսելոնա պրովինցիայի  Վալիես Օքսիդենտալ շրջանում։ Տարածքը՝ 21,96 կմ2։ Բնակչությունը` 2591 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Pàgina web de l'Ajuntament Archived 2006-04-24 at the Wayback Machine.
Informació de la Generalitat de Catalunya Archived 2007-09-29 at the Wayback Machine.
Informació del Institut d'Estadística de Catalunya
Գաբրիել Տեր-Միքելյան (այլ կիրառումներ)

Գաբրիել Տեր-Միքելյան անունը կարող է վերաբերվել

Գաբրիել Տեր-Միքելյան, ճարտարապետ, ԽՍՀՄ ճարտարապետական ակադեմիայի թղթակից անդամ,
Գաբրիել Տեր-Միքելյան, Աստրախանի 1-ին գիլդիայի վաճառական։
Լիու (գյուղ, Սալմե շրջան)

Անվան այլ կիրառումների համար տե՛ս՝ Լիու (այլ կիրառումներ)Լիու (էստ․՝ Lõu), գյուղ Էստոնիայի Սաարեմաա նահանգի Սալմե շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կամենոգորկա (գյուղ, Կալինովկայի շրջան)

Անվան այլ կիրառումների համար տե՛ս՝ ԿամենոգորկաԿամենոգորկա (ուկրաիներեն՝ Камяногірка), գյուղ Ուկրաինայի Վիննիցայի մարզի Կալինովկայի շրջանում։
2001 թվականի տվյալներով Կամենոգորկա գյուղում բնակվում էր 409 մարդ։ Բնակավայրը զբաղեցնում է 1393 կմ² տարածք։ Բնակչության խտությունը կազմում էր 293,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովո-Մյախնովո

Նովո-Մյախնովո (ռուս.՝ Ново-Мяхново), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սպասկ (գյուղ, Տաշտագոլսկի շրջան)

Անվան այլ կիրառումների համար տե՛ս՝ ՍպասկՍպասկ (ռուս.՝ Спасск), գյուղ Ռուսաստանի Կեմերովոյի մարզի Տաշտագոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 1628 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շառլ Ազնավուրի հրապարակ (Գյումրի)

Անվան այլ կիրառումների համար տե՛ս՝ Շառլ Ազնավուրի հրապարակ (այլ կիրառումներ)
Շառլ Ազնավուրի հրապարակ, գտնվում է Գյումրիի հյուսիսային հատվածում։ 3-րդ հրապարակն է Վարդանանց և Անկախության հրապարակներից հետո։
Հրապարակին կից փողոցներ՝

Վազգեն Սարգսյան փողոց, հյուսիս-արևմուտք
Միսաք Մանուշյան փողոց, հյուսիս-արևելք
Խանջյան փողոց, արևելյան կողմ
Գարեգին Նժդեհի փողոց, հարավային կողմ
Իլյա Ռեպինի փողոց, արևմտյան կողմՀրապարակը ուղղանկյունաձև է(115 x 80 մետր), վերականգնվել է 2000 թվականին։ 2002 թվականին այս հրապարակում է կանգնեցվել Շառլ Ազնավուրի արձանը (քանդակագործ՝ Սամվել Պետրոսյան)։
Հրապարակին կից կան բազմաթիվ առևտրային և բնակելի շինություններ։


== Պատկերասրահ ==

		


== Ծանոթագրություններ ==
Պոմպեյ (ֆիլմ)

Անվան այլ կիրառումների համար տե՛ս՝ Պոմպեյ (այլ կիրառումներ)Պոմպեյ (անգլ.` Pompeii), պատմա-արկածային և արհավիրք ֆիլմ, ռեժիսոր` Փոլ Անդերսոն։ Գլխավոր դերերում՝ Քիթ Հերինգտոն, Էմիլի Բրաունինգ, Կիֆեր Սազերլենդ, Ջարեդ Հարիս, Քերի Էն Մոս և Ջեսիկա Լուկաս։ Պրեմիերան կայացել է 2014 թվականի փետրվարի 19-ին ԱՄՆ-ում, Ռուսաստանում՝ 2014 թվականի փետրվարի 20-ին։


== Ծանոթագրություններ ==


== Արտաքին հղումներ ==
pompeiimovie.tumblr.com կայքում
Երևանի Բելինսկու անվան թիվ 38 դպրոց

Երևանի Բելինսկու անվան թիվ 38 դպրոց, հանրակրթական դպրոց Երևանի Շենգավիթ վարչական շրջանում։


== Պատմություն ==
Դպրոցը հիմնադրվել է 1943 թվականին։ Տղաների և աղջիկների ուսուցումը եղել է առանձին։ Թիվ 38 դպրոցում սովորել են միայն աղջիկներ։ Շենք չունենալու պատճառով ուսուցման գործընթացն իրականացվել է Կիրովի անվան դպրոցի շենքում։ Կրթությունն եղել է յոթնամյա։ 1948 թվականին Բելինսկու 100-ամյակի կապակցությամբ դպրոցն անվանակոչվել է Վիսարիոն Բելինսկու անունով։ 1954 թվականին կառուցվել են հիմնական շենքի երեք հարկերը և դպրոցը տեղափոխվել է՝ դառնալով տասնամյա՝ տղաների և աղջիկների համատեղ ուսուցմամբ։
1957 թվականին դպրոցի դիմաց տեղադրվել է Վիսարիոն Բելինսկու կիսանդրին (քանդակագործ՝ Արա Հարությունյան, ճարտարապետ՝ Ֆենիքս Դարբինյան)։


== Շրջանավարտներ ==
Արտավազդ Բայաթյան
Խաչատուր Բեզիրջյան
Վլադիմիր Վարդանով


== Ծանոթագրություններ ==


== Արտաքին հղումներ ==
Երևանի Բելինսկու անվան թիվ 38 դպրոց Archived 2014-10-15 at the Wayback Machine.
Աբդուլլահ Օջալան

Աբդուլլահ Օջալան (քրդ.՝ Abdullah Öcalan, ապրիլի 4, 1949(1949-04-04), Մասերդի, Մարդինի մարզ, Թուրքիա), նաև հայտնի Ապո մականվամբ, քուրդ հեղափոխական և քաղաքական գործիչ, Քրդական բանվորական կուսակցության հիմնադիր և նախկին ղեկավար։ Թուրքիայում դատապարտված է ցմահ ազատազրկման, 1999 թվականից բանտարկված է Էմրալի կղզում։


== Ծանոթագրություններ ==
Ջեջե (Ադանայի նահանգ)

Անվան այլ կիրառումների համար տե՛ս՝ Ջեջե (այլ կիրառումներ)Ջեջե, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Կրասնոդար

Կրասնոդար (հիմնադրվել է 1793 թ., մինչև 1920 թ.` Եկատերինոդար, քաղաքի կարգավիճակ է ստացել 1867 թ.), քաղաք Ռուսաստանի Դաշնության  հարավում` Կուբան գետի աջ ափին։ Կրասնոդարի երկրամասի և Կրասնոդարի քաղաքային օկրուգի վարչական կենտրոնն է։
Հյուսիսային Կովկասի ու Հարավային դաշնային տարածաշրջանի խոշորագույն տնտեսական ու մշակութային կենտրոնն է, ինչպես նաև Կուբան պատմաշխարհագրական մարզի կենտրոնը։ Ոչ պաշտոնապես համարվում է Կուբանի մայրաքաղաք, ինչպես նաև՝ Ռուսաստանի հարավային մայրաքաղաք։
2016 թվականի տվյալներով՝ Կրասնոդարի բնակչությունը կազմում է 853 848 մարդ։


== Ֆիզիկաաշխարհագրական բնութագիր ==


=== Աշխարհագրական դիրք ===
Կրասնոդարը գտնվում է Արևելաեվրոպական հարթավայրի հարավային հատվածում, Մերձկուբանյան ցածրավայրում, Մոսկվայից 1350 կմ դեպի հարավ։ Աշխարհագրական կոորդինատներն են՝ հյուսիսային լայնության 45°02′, արևելյան երկայնության 38°59′: Ծովի մակարդակից բարձրությունը կազմում է 25-30 մ։ Քաղաքը գտնվում է Կուբան գետի աջ ափին, որի հոսքով դեպի վեր գտնվում է Հյուսիսային Կովկասի խոշորագույն արհեստական Կրասնոդարի ջրամբարը։
Ձգվածությունը հյուսիսից հարավ կազմում է 20,6 կմ, իսկ արևելքից արևմուտք՝ 30,1 կմ։ Զբաղեցնում է 339,31 կմ² տարածք։ 
Կրասնոդարը գտնվում է սեյսմիկ ակտիվ գոտում։ Հաճախ երկրաշարժերի էպիկենտրոնը գտնվում է Սև ծովում, իսկ սեյսմիկ ալիքները հասնում են մինչև ջրափնյա քաղաքներ և նույնիսկ Կրասնոդար։ Ամբողջ պատմության ընթացքում Կրասնոդարում ուժգին երկրաշարժեր չեն գրանցվել, սակայն 1978 և 2002 թվականներին դիտվել են 4-5 բալլ ուժգնության երկրաշարժեր։
Կրասնոդարը գտնվում է երկու տաք ծովերից ոչ հեռու և ունի բարենպաստ տնտեսաաշխարհագրական դիրք։ Հեռավորությունը մինչև Սև ծով կազմում է մոտ 100 կմ, Ազովի ծով՝ մոտ 120 կմ։


=== Հարևան քաղաքներ ===
Կրասնոդարը սահմանակցում է հետևյալ խոշոր քաղաքների հետ.

հյուսիս-արևմուտք -  Կուբանի Սլավյանսկ ~ 85 կմ
հյուսիս -  Դոնի Ռոստով ~268 կմ
հյուսիս-արևելք -  Վոլգոդոնսկ ~495 կմ
արևմուտք -  Անապա ~159 կմ
արևելք -  Ստավրոպոլ ~265 կմ
հարավ-արևմուտք -  Նովոռոսիյսկ ~145 կմ,  Գելենջիկ ~176 կմ
հարավ -  Տուապսե ~169 կմ,  Սոչի ~293 կմ
հարավ-արևելք -  Մայկոպ ~120 կմ


=== Ժամային գոտի ===
Կրասնոդարը գտնվում է 3 ժամային գոտիներում։ Քաղաքը մտնում է Moscow Time Zone (MSK) կոչվող ժամային գոտու մեջ։ Համաշխարհային կոորդինացված ժամանակից՝ UTC, շեղումը կազմում է +3։00։ Տեղական արեգակնային ժամանակը՝ UTC+2:36, միջին կեսօրը լինում է 12:24-ին։


=== Կլիմա ===
Կրասնոդարը գտնվում է չափավոր կլիմայական գոտում (Cfa ըստ Կյոպենի դասակարգման)։ Ձմեռը մեղմ է, կարճ (հունվարի սկիզբ-փետրվարի կեսեր), առանց կայուն ձնածածկույթի, ձմռան ամիսների միջին ջերմաստիճանը 0°…+2 °C է։


== Բնակչություն ==


== Ծանոթագրություններ ==
Փոստատար (ֆիլմ)

«Փոստատար» (իտալերեն՝ Il Postino), ռեժիսոր Մայքլ Ռեդֆորդի կինոնկարը` Անտոնիո Սկարմետայի «Բուռն համբերություն» (Ardiente paciencia) վեպի հիման վրա։ Կինոնկարը նվիրված է գլխավոր դերասան Մասսիմո Տրոիզիի հիշատակին, որը մահացել է նկարահանումների ավարտից 12 ժամ անց։ Ստացել է «Օսկար» մրցանակ` կինոնկարի լավագույն երաժշտության համար և առաջարդրվել է ևս 4 անվանակարգերում, այդ թվում՝ «Լավագույն ֆիլմ»։


== Սյուժե ==
Չիլիի հայտնի բանաստեղծ Պաբլո Ներուդան, որը քաղաքական պատճառներով ստիպված է եղել լքել հայրենիքը, բնակություն է հաստատում իտալական փոքրիկ կղզում։ Չկարողանալով գլուխ հանել երկրպագուների նամակագրության հսկայական քանակից՝ նա վարձում է ձկնորս Մարիոյի որդուն` իր համար փոստատար աշխատելու։ Որոշ ժամանակ անց նրանք դառնում են ընկերներ, և բանաստեղծն օգնում է ամաչկոտ Մարիոյին՝ նվաճելու տեղական գեղեցկուհի Բեատրիչեի սիրտը։


== Դերերում ==


== Մրցանակներ և անվանակարգեր ==
Մրցանակների և անվանակարգերի ամբողջական ցուցակը ներկայացված է IMDB կայքում.


== Ծանոթագրություններ ==


== Արտաքին հղումներ ==
«Փոստատար»(անգլ.) ֆիլմը allmovie կայքում:
«Փոստատար»(անգլ.) ֆիլմը Rotten Tomatoes կայքում
Ֆիլմի դիտումը «Տեսանյութերի ուղեցույց» կայքում Archived 2016-04-09 at the Wayback Machine.
Վինսում (համայնք)

Վինսում (հոլ.՝ Winsum ( արտասանություն)), համայնք Նիդերլանդների Խրոնինգեն մարզում։ Տարածքը 101,09 կմ² է, բնակչությունը՝ 13.969 (2011 թ.)։ Մեկ շնչի տարեկան միջին եկամուտը 12.300 եվրո է։
Բելոուսովկա (գյուղ, Նովովոդոլաժսկի շրջան)

Անվան այլ կիրառումների համար տե՛ս՝ ԲելոուսովկաԲելոուսովկա (ուկրաիներեն՝ Білоусівка), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Բելոուսովկա գյուղում բնակվում էր 82 մարդ։ Բնակավայրը զբաղեցնում է 0,103 կմ² տարածք։ Բնակչության խտությունը կազմում էր 796,12 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոնեցկի (Տարասովսկի շրջան)

Անվան այլ կիրառումների համար տե՛ս՝ Դոնեցկի (այլ կիրառումներ)Դոնեցկի (ռուս.՝ Донецкий), գյուղ Ռուսաստանի Ռոստովի մարզի Տարասովսկի շրջանում։ Մտնում է Կրասնովսկի գյուղական համայնքի կազմի մեջ։
Բուտանկուր

Բուտանկուր (ֆր.՝  Bouttencourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 1017 մարդ, բնակչության խտությունը` 131.57 մարդ/կմ²։ Բնակավայրը զբաղեցնում է 7.73 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս-արևմուտք, Ամյեն քաղաքից 50 կմ արևմուտք։


== Բնակչություն ==


== Տնտեսություն ==
2010 թվականին ուներ 652 աշխատունակ (15-64 տարեկան) բնակիչ, որոնցից ակտիվ էին 442-ը, իսկ ոչ ակտիվները` 210։ Ակտիվության ցուցանիշը կազմում է 67,8 %։ 442 աշխատունակ մարդկանցից աշխատել է 395 անձ (223 տղամարդ և 172 կին)։ Գործազուրկ են եղել 47 անձ (18 տղամարդ և 29 կին)։ 210 անաշխատունակներից 53-ը եղել են աշակերտներ կամ ուսանողներ, 86-ը` թոշակառուներ, իսկ 71-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շառլ Իմաստուն

Անվան այլ կիրառումների համար տե՛ս՝ Կառլ V (այլ կիրառումներ)Կարլոս V Իմաստուն (ֆր.՝ Charles V le Sage, հունվարի 21, 1338, Վենսեն, Նոժան-սյուր-Մարն, Վալ-դը-Մարն, Իլ-դը-Ֆրանս, Ֆրանսիայի մետրոպոլիս, Ֆրանսիա - սեպտեմբերի 16, 1380, Փարիզ), թագավոր 1364-ից։ Վալուաների դինաստիայից։ 1356-1360 և 1364 թվականների սկզբին (թագավոր հոր գերության շրջանում) Ֆրանսիայի ժամանակավոր կառավարիչն էր։ 1357-1358 թվականների Փարիզի ապստամբության օրերին փախել է մայրաքաղաքից։ Ժակերիայի ջախջախման և քաղաքային վերնախավի դավաճանության շնորհիվ 1358 թվականի ամռանը տիրել է Փարիզին։ Կարլոս V-ը ամրապնդել է թագավորական իշխանությունը, կարգավորել հարկային սիստեմը, վերակազմել բանակը։ 1369 թվականին վերսկսել է Հարյուրամա պատերազմը և 1370-ական թթ. դուրս քշել անգլիացիներին համարյա ամբողջ Ֆրանսիայից։


== Ծանոթագրություններ ==
Հիմնական օրենք. Իսրայելը՝ որպես հրեա ժողովրդի ազգային պետություն

Հիմնական օրենք. Իսրայելը՝ որպես հրեա ժողովրդի ազգային պետություն (եբրայերեն՝ חוק יסוד: ישראל - מדינת הלאום של העם היהודי‎), ոչ պաշտոնապես հայտնի է որպես Ազգային պետության մասին օրենք կամ Պետության ազգային բնույթի մասին օրենք,, Իսրայելի պետության բնույթը որպես հրեա ժողովրդի ազգային պետություն բնութագրող Իսրայելի հիմնական օրենք։ 2018 թվականի հուլիսի 19-ին (5778 թվականի ավի 7-ին) օրենքն ընդունվել է Քնեսեթի կողմից՝ 62 կողմ, 55 դեմ և 2 բացակա ձայների հարաբերակցությամբ։ Օրենքը կրում է խորհրդանշական և դեկլարատիվ բնույթ։ Այլ երկրներում արձագանքն օրենքի նկատմամբ հիմնականում եղել է քննադատական, այդ թվում քննադատություն է եղել հրեական սփյուռքի որոշ ներկայացուցիչների կողմից։


== Օրենքի բովանդակությունը ==
Իսրայելը հրեա ժողովրդի ազգային պետությունն է։
Պետության խորհրդանիշները (դրոշ, զինանշան, օրհներգ)։
Երուսաղեմը Իսրայելի միասնական և անբաժանելի մայրաքաղաքն է։
Իսրայելի միակ պետական լեզուն է եբրայերենը, վերապահում է արված արաբերենի կարգավիճակի վերաբերյալ։
Հրեական հայրենադարձություն (ալիյա)։
Սահմանված են կառավարության պարտականությունները հրեա նորաբնակիչների վերաբերյալ։
Գրիգորյանի տոմարի հետ միասին հրեական տոմարի պաշտոնական կարգավիճակ։
Իսրայելի անկախության օրը և հիշատակի օրեր։
Շաբաթը և հրեական տոները։
Օրենքի ուժը։


== Արտաքին հղումներ ==

«Basic Law: Israel as the Nation State of the Jewish People»։ Knesset website։ Արխիվացված օրիգինալից 2018-07-19-ին։ Վերցված է 2018-08-05  (անգլերեն)
Basic Law: Israel – The Nation-State of the Jewish people, translated by the proposer MK Avi Dichter (անգլերեն)
Israel’s proposed Nation-State law: FAQ


== Ծանոթագրություններ ==
Աբանա (այլ կիրառումներ)

Աբանա, կարող է վերաբերել՝

Աբանա, գյուղ Փոքր Հայքում, Սեբաստիայի նահանգի Շապին Գարահիսար գավառում։
Աբանա, գետակ Արաքսի ձախակողմյան վտակ Արփայի ավազանում, նրա աջակողմյան Եղեգիս գետի աջ վտակը։
Աբանա, ավերակ գյուղ Երևանի նահանգի Շարուր-Դարալագյազի գավառում։
Ռոժնյատովկա (գյուղ, Տոմաշպոլի շրջան)

Անվան այլ կիրառումների համար տե՛ս՝ ՌոժնյատովկաՌոժնյատովկա (ուկրաիներեն՝ Рожнятівка), գյուղ Ուկրաինայի Վիննիցայի մարզի Տոմաշպոլի շրջանում։ Հիմնադրվել է 1700 թվականին։
2001 թվականի տվյալներով Ռոժնյատովկա գյուղում բնակվում էր 1 515 մարդ։ Բնակավայրը զբաղեցնում է 4,03 կմ² տարածք։ Բնակչության խտությունը կազմում էր 375,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ակյար (գյուղ, Միյակինսկի շրջան)

Անվան այլ կիրառումների համար տե՛ս՝ ԱկյարԱկյար (ռուս.՝ Акъяр, բաշկիրերեն՝ Аҡъяр), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 50 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլիվիե Բերտրան

Օլիվիե Բերտրան, (ֆրանս․՝ Olivier Bertrand 1975, Մարսել), քանդակագործ, Մարսել, 1975 թվական, հայրը՝ ֆրանսիացի, մայրը՝ ասիացի։ Նկարչությամբ, վիզուալ արվեստով և, մասնավորապես, օրիգամիով, նա հրապուրվել է շատ վաղ տարիքում։ 

Տնտեսագիտական կրթություն ստանալուց և մագիստրոսի կոչում ստանալուց հետո Օլիվիե Բերտրանը վերջապես նախընտրել է զբաղվել վեբ-ձևավորմամբ:15 տարի անց նա, օգտվելով առողջության վերականգնման ժամանակահատվածից, վերադարձել է դեպի արմատներ, դեպի իր առաջին սերը։ Չնայած այս անգամ նա թուղթ չի ծալել, բայց նրա մանտրան մնացել է նույնը՝ ստվարաթուղթն է, որի հետ նա աշխատում է նոր շրջադարձով։ Միասին հավաքելով ստվարաթղթերի կտորներ՝ նա ստեղծել է իրական չափի կենդանիների քանդակներ։


== Գործունեության սկիզբ ==
Ամեն ինչ սկսվել է այն ժամանակ, երբ կենդանիների զարմանահրաշ քանդակագործ Աուրելիեն Ռենոն կապվել է Օլիվիե Բերտրանի հետ բացատրելու համար, որ լսել է իր աշխատանքի մասին և խիստ անհրաժեշտ է համարձակվել դա ցույցադրել։ Իր հասակակիցներից մեկի կողմից այս ճանաչումը նրան վստահություն է հաղորդել։


==== Առաջին ցուցահանդես ====
Առաջին ցուցահանդեսը՝ Art Capital Salon-ը, որը տեղի է ունեցել Մեծ Պալատում՝ Grand Palais, 2019 թվականի փետրվարին։ Այս միջոցառմանը, գորիլան՝ «Kong»-ը, արժանացել է հասարակության հատուկ համակրանքին և պարգևատրվել Ֆրանսիայի նկարիչների ցուցահանդեսի Բրոնզե մեդալով, ինչը բացառիկ հազվադեպ մրցանակ է՝ առաջին անգամ միջոցառմանը մասնակցողի համար։


===== Ստվարաթղթե կենդանիների ընտրություն =====
Օլիվիե Բերտրան։


==== Տեխնիկա ====
Օլիվիեն հավաքում է տարբեր հաստության ստվարաթղթե արկղեր, դրանցից ամենահաստերն օգտագործում է քանդակի կմախքը կառուցելու համար։ Կմախքը պատրաստվում է միասին ծալված ստվարաթղթի կտորներից։ Որոշ արվեստի գործեր ունեն մետաղի ձողեր, որոնք ինտեգրված են կմախքի կառուցվածքի մեջ՝ հիմքին կցվելու համար։ Քանդակները մշակվում են հրակայուն նյութով և թափանցիկ էպօքսիդային  խեժով` դրանց երկարակեցությունը և ամրությունը երաշխավորելու համար։


== Օլիվիե Բերտրանի ստեղծագործություններ ==

		
		
		
		
		
		
		
		


== Մրցանակներ ==


==== Դեյվիդ Շեֆերդի Վայրի բնության հիմնադրամ ====
Վայրի բնության տարվա նկարիչ։ Կենդանիների վարքի կատեգորիա։
Mall պատկերասրահ, Լոնդոն, 2020 թվական։


==== Կենդանիների արտիստների ազգային տոնավաճառ ====
Տնօրենների խորհրդի մրցանակը։
Հյուրանոց Malestroit, Բրի սյուր Մարն, 2019 թվական։


==== SABEXPO Բրյուսել ====
Հայտնություն 2019։
Costermans պատկերասրահ, Բրյուսել, 2019 թվական։


==== ԱՐՏԿԱՊԻՏԱԼ, Ֆրանսիական նկարիչների սրահ ====
Բրոնզե մեդալ։
Մեծ պալատ (Grand Palais), Փարիզ, 2019 թվական։


==== Մասնավոր մրցանակներ ====
Լեոն Ռինյոյի անձնական մրցանակ, քանդակի բաժին, Մեծ Պալատ, Փարիզ, 2020 թվական։
Ֆրանսիացի նկարիչների ընկերների անձնական մրցանակ, Մեծ Պալատ, Փարիզ, 2019 թվական։


== Ծանոթագրություններ ==
Հռեա

Հռեա, մայր աստված, Ուրանոսի և Գեայի դուստրը (երբեմն նույնացվում է Գեայի հետ), Կրոնոսի կինը, բոլոր Կրոնոսյանների մայրը։ Հռեայի սկզբնական պաշտամունքի վայրերից մեկը եղել է Կրետե կղզին, որտեղ, համաձայն զրույցի, քարայրում նա ծնել և խնամել է Զևսին։ Որպեսզի Կրոնոսը երեխային կուլ չտար, կուրետները սրերով հարվածում են վահաններին և խլացնում մանկան ճիչը։ Կրետական Հռեայի քրմերը կոչվում էին կուրետներ, և առասպելը, հնարավոր է, ծագել է բացատրելու համար զենքերով պարը, որը կատարում էին քրմերը Հռեային և Իդեյան Զևսին նվիրված տոնի ժամանակ։ Հռեայի պաշտամունքը համեմատաբար վաղ միաձուլում է փոքրասիական Կիբելե աստվածուհու պաշտամունքի հետ, որին նույնպես անվանում էին Մեծ Մայր։ Հռեա-Կիբելեի պաշտամունքը կրում էր օրգիաների բնույթ, բայց բուն Հունաստանում այն հանդես է գալիս փոքր-ինչ մեղմացած ձևով։ Մ.թ.ա. 3-րդ դարից սկսած, այդ պաշտամունքը թափանցում է Հռոմ, որտեղ Հռեան մեծարվում էր Մեծ Մայր անվան տակ։ Հռեա-Կիբելեին ձոնված էին կաղնին և սոճին. նրա մշտական ուղեկիցն էր առյուծը; Հռեա-Կիբելեն սովորաբար պատկերվում էր ռազմակառքի վրա, որը քաշում են առուծները, ձեռքին ծնծղա, գլխին ատամնավոր թագ։ Հունական կրոնում Հռեան սովորաբար չի ունեցել առանձին տաճարներ և մեծարվում էր Կրոնոսի կամ Զևսի հետ համատեղ։ Աթենքում Հռեայի և նրա ամուսնու փոխարեն կատարվում էին կրոնիաներ, և նրանց պաշտամունքը նույնպես կենտրոնացված էր մեկ ընդհանուր տաճարում։


== Ծանոթագրություններ ==
Սուդիսլավլ

Սուդիսլավլ (ռուս.՝ Судиславль), քաղաքատիպ ավան Ռուսաստանի Կոստրոմայի մարզի Սուդիսլավսկի շրջանի կազմում։
Բնակչությունը 2010 թվականին գրանցված տվյալներով կազմում էր 5000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շուշանիկ Թահմիզյան

Շուշանիկ Թահմիզյան, հայ ազատամարտիկ, բուժքույր։ 1989-1994 թվականներին Շուշիի, Մարտունիի ՊՇ-ների կազմերում մասնակցել է Քելբաջարի, Մարտակերտի, Ֆիզուլիի (Հորադիզ), Զանգելանի շրջանների ինքնապաշտպանական և ազատագրական մարտերին. բուժօգնությամբ փրկել է բազմաթիվ ազատամարտիկների կյանք։
Թոնուկ

Թոնուկ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Չիֆտլիկ տանող ճանապարհի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պասիֆե (արբանյակ)

Պասիֆե (հին հունարեն՝ Πασιφάη), Յուպիտերի անկանոն արբանյակներից է։ Հայտնաբերվել է 1908 թվականին բրիտանացի աստղագետ Ֆիլիբերտ Ժակ Մելոտտի կողմից։ Առաջին անվանումը ստացել է 1908 թվականին Յուպիտեր VIII, երբեմն այն անվանում էին նաև «Պոսեյդոն»։ Իր անվանումը ստացել է միայն 1975 թվականին Կրետեի արքա Մինոսի կնոջ և մինոտավրոսի մոր անունով։
Արբանյակը նկատվել է Գրինվիչի աստղադիտարանում 1908 թվականի փետրվարի 28-ին կատարված դիտարկման լուսաթիթեղի վրա։ Նախորդ դիտարկումների լուսաթիթեղների վրա արբանյակը հայտնաբերվեց մինչև հունվարի 27-ի դիտարկումները։ Այն ժամանակ հայտնաբերված մարմինը ստացավ 1908 CJ ժամանակավոր անվանումը, քանի որ այդ պահին պարզ չէր այն աստերոիդ է թէ Յուպիտերի արբանյակ։ Որպես մոլորակի արբանյակ հայտնաբերված մարմինը ճանաչվեց նույն թվականի ապրիլի 10-ին։


== Ուղեծիր ==

Պասիֆեն պտտվում է Յուպիտերի շուրջ  մեծ էքսցենտրիսիտետով և ուղեծրի թեքմամբ հակադարձ ուղեծրով, այսինքն պտտվում է Յուպիտերի պտույտի ուղղությանը հակադարձ։ Նրա անունով է անվանվել Յուպիտերի արբանյակների Պասիֆեի խումբը, որի արբանյակները ունեն հակադարձ շարժում, հեռավորությունը մոլորակից ընկնում է 22,8 - 24,7 գիգամետր միջակայքում, իսկ ուղեծրի թեքումը 144,5° - 158,3° միջակայքում։ Արբանյակի ուղեծրի էլեմենտները այս պահին գրանցված են 2000 թվականի հունվար ամսվա դրությամբ, սակայն դրանք անընդհատ փոփոխվում են կապված Արեգակի և մոլորակների ձգողական դաշտերի ազդեցությունների հետ։


== Ֆիզիկական հատկություններ ==
Պասիֆեի տրամագիծը գնահատվում է 58 կմ, այն ամենամեծ հակադարձ պտույտով արբանյակն է, և մեծությամբ երրորդը անկանոն արբանյակների միջև, Հիմալիայից և Էլարայից հետո։ Տեսանելի սպեկտրում արբանյակը ունի գորշ գույն, նման C դասի աստերոիդներին։
Պասիֆեի ինֆրակարմիր սպեկտրը նման է աստերոիդներին, և ենթադրաբար նրա ծագումը աստերոիդային է։ Այսինքն այն հանդիսանում է Յուպիտերի կողմից որսված աստերոիդի մաս, որի մյուս մասերն էլ հանդիսանում են Պասիֆեի խմբի մյուս արբանյակները։


== Տես նաև ==
Անկանոն արբանյակ
Յուպիտերի արբանյակներ


== Ծանոթագրություններ ==


== Արտաքին հղումներ ==
Պասիֆեի մասին Archived 2015-12-07 at the Wayback Machine. ՆԱՍԱ-ի Solar System Exploration կայքում (անգլ.)
Դևիդ Ջուիտի էջեր (անգլ.)
Սքոթ Շեփարդի էջեր (անգլ.)
Փոքր մոլորակների մենտրոն. Բնական արբանյակների էֆեմերիդների ծառայություն (անգլ.)
Ե Ժունգուան

Ե Ժունգուան (չինարեն ավանդ. 葉榮光, հեշտ. 叶荣光 , պինին: Yè Róngguāng; հոկտեմբերի 3, 1963(1963-10-03), Վընճոու, Չժեցզյան, Չինաստան)։
Չինաստանի ազգային հավաքականի կազմում մասնակցել է շախմատի երեք օլիմպիադաների (1988-1992 թթ.), ինչպես նաև աշխարհի երկու  առաջնությունների (1985-1989 թթ.)։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Official blog
Ye Rongguang, Chess games, New In Chess NICBase Online Archived 2014-12-22 at the Wayback Machine.
Արջաձոր (ձոր, Գառնի)

Անվան այլ կիրառումների համար տե՛ս՝ Արջաձոր (այլ կիրառումներ)Արջաձոր, ձոր Հայկական լեռնաշխարհում, Արաքսի վտակ Ազատ գետի վերին հոսանքում, Գառնի գյուղի մոտակայքում։


== Ծանոթագրություններ ==
Դարքյորփու Դերե

Դարքյորփու Դերե, գետակ Արածանիի ավազանում, Փերի գետի ձախակողմյան վտակը։ Մայր գետին է միանում Բալու քաղաքից մոտ 62 կմ հյուսիս-արևելք։


== Ծանոթագրություններ ==
Նորման Ֆինկելշթեյն

Նորման Ֆինկելշթեյն (անգլ.՝  Norman G. Finkelstein, դեկտեմբերի 8, 1953(1953-12-08), Բրուքլին, Նյու Յորք, Նյու Յորք, ԱՄՆ), ամերիկացի քաղաքագետ և գրող, «Հոլոքոստի արդյունաբերություն» գրքի հեղինակ։


== Կենսագրություն ==
Ծնվել է 1953 թվականի դեկտեմբերի 8-ին։ Նրա ծնողները Երկրորդ համաշխարհային պատերազմի տարիներին ապրել են Վարշավայում և անցել են Վարշավայի գետտոյի և համակենտրոնացման ճամբարների միջով։ Մայրը եղել է Մայդանեկի բանտարկյալ, հայրը եղել էր Օսվենցիմում։ Պատերազմից հետո ծնողները հանդիպել են Ավստրիայի Լինց քաղաքի տեղահանվածների ճամբարում և ապա արտագաղթել ԱՄՆ, որտեղ հայրը եղել է գործարանային աշխատող, իսկ մայրը` տնային տնտեսուհի, հետո՝ հաշվապահ։
Ֆինկելշթայնը մեծացել է Նյու Յորքում։ Ավարտել է Ջեյմս Մեդիսոնի անվան դպրոցը, հետո 1974 թվականին ավարտել է Բինգհեմփթոնի համալսարանը։ Դրանից հետո Նորմանը կրթությունը շարունակել է Փարիզում։ 1980 թվականին Փրինսթոնի համալսարանում ստացել է քաղաքագետի մագիստրոսի աստիճան, այնուհետև ստացել է քաղաքական փիլիսոփայության դոկտորի աստիճան։
Նրա դոկտորական աշխատանքը նվիրված էր սիոնիզմին, իսկ «Հոլոքոստի արդյունաբերություն» գիրքը հանգեցրեց բուռն բանավեճերի և Հոլոքոստը ժխտողների մեջ որոշակի ժողովրդականություն ձեռք բերեց։ Գրքում հեղինակը պնդում է, որ Հոլոքոստի թեման օգտագործվում է Իսրայելի և մի քանի հրեական կազմակերպությունների կողմից՝ նյութական օգուտներ ստանալու, ինչպես նաև գաղափարական նպատակների համար։
Ֆինկելշթայնը դասավանդել է Ռատգերսկի, Նյու Յորքի համալսարաններում, Բրուկլինի և Հանտերի քոլեջներում, կաթոլիկ համալսարանում, Յեյլի և Օքսֆորդի համալսարաններում։
2000 թվականին Ֆինկելշթայմը հայտարարեց, որ երբեք հոդվածներ չի հրատարակել գիտական ամսագրերում։


== Քննադատություն ==
Ֆինկելշթեյն որոշ գիտնակնների և հասարակական գործիչների կողմից մեղադրվել է ռևիզիզիմի մեջ։ Նա ինքը հայտարարել է, որ Հոլոքոստի մասին ընդունված պատմագրությունը համարում է ճշգրիտ.:


== Մատենագրություն ==
1987 - Հրեական հարցից` հրեական պետություն։ Սիոնիզմի տեսություն։ Փրինսթոնի համալսարան
1995 - Իսրայելա-պաղեստինյան հակամարտության պատկերը և իրականությունը, ISBN 1-85984-442-1
1996 - Պաղեստինի ապստամբությունն ու անկումը. Ինտիֆադայի տարիների անձնական հաշիվ։ Միննեպոլիս, ISBN 0-8166-2859-9
1998 - Ազգը դատարանում. Գոլդհագենի թեզը և պատմական ճշմարտությունը, ISBN 0-8050-5872-9
2000 - Հոլոքոստի արդյունաբերությունը. Հրեաների տառապանքների օգտագործման մասին, ISBN 1-85984-488-X
2005 - Հակասեմիտիզմի չարաշահումը և պատմության չարաշահումը։ Կալիֆոռնիայի համալսարանի մամուլ, ISBN 0-520-24598-9
2010 - Այս անգամ մենք շատ հեռու գնացինք. Գազայի ներխուժման ճշմարտությունն ու հետևանքները, ISBN 978-1-935928-43-0
2011 - Ռիչարդ Գոլդթոնտը վերականգնել է Իսրայելին սպանելու լիցենզիա, ISBN 978-1-935928-51-5
2012 - Ինչ է Գանդին ասում ոչ գերիշխանության, դիմադրության և քաջության մասին, ISBN 978-1-935928-79-9
2013 - Իմանալով շատ բան. Ինչու է ամերիկա-հրեական ռոմանսը Իսրայելի հետ ավարտվում, 978-1-935928-77-5
2014 - Հին գինի, կոտրված շիշ։ Ավետյաց երկիր Արի Շավիթ, Նյու Յորք
2014 - Մեթոդ և խելագարություն. Իսրայելի կողմից Գազայի վրա հարձակման թաքնված պատմությունը


== Ծանոթագրություններ ==


== Արտաքին հղումներ ==
http://www.normanfinkelstein.com Նորման Ֆինկելշթեյն. պաշտոնական կայք
Կնյաժիչսկի գյուղական խորհուրդ (Յամոլսկի շրջան)

Կնյաժիչսկի գյուղական խորհուրդ  (ուկրաիներեն՝ Княжицька сільська рада), Ուկրաինայի Սումիի մարզի Յամպոլսկի շրջանում։
2001 թվականի տվյալներով Կնյաժիչսկի գյուղական խորհրդում բնակվում էր 651 մարդ։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մալիե (Ապուլիա)

Մալիե (իտալերեն՝ Maglie), կոմունա Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 15 055մարդ, բնակչության խտությունը կազմում է 685 մարդ/կմ²։ Զբաղեցնում է 22 կմ² մակերես։ Փոստային ինդեքս՝ 73024, հեռախոսային կոդ՝ +39 0836։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոս՝  0836 489111
Էլեկտրոնային փոստ՝ urp@comune.maglie.le.it
Պաշտոնական կայք՝ http://www.comune.maglie.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ալեքսեյ Բադին

Ալեքսեյ Բադին (ռուս.՝ Алексей Лаврентьевич Бадин, 1887, Մոկշանի գավառ, Պենզայի գուբերնիա, Ռուսական կայսրություն - մայիսի 10, 1935(1935-05-10), Պյատիգորսկ, ՌԽՖՍՀ, ԽՍՀՄ), Բանվորա-գյուղացիական Կարմիր բանակի դիվիզիայի հրամանատար, Քաղաքացիական պատերազմի մասնակից, Կարմիր դրոշի կրկնակի շքանշանակիր (1920, 1921)։


== Կենսագրություն ==
Ալեքսեյ Բադինը ծնվել է 1887 թվականին Պենզայի նահանգի Մոկշանսկի գավառի Սելիֆոնտևկա գյուղում (այժմ` Պենզայի մարզի Լունինսկի շրջան)։ Հայրենի գյուղի տարրական դպրոցն ավարտելուց հետո 1908 թվականին Բադինը զորակոչվում է ծառայության ցարական բանակ և մասնակցում Առաջին համաշխարհային պատերազմի մարտերին։ 1918 թվականին Բադինը ծառայության է անցնում Բանվորա-գյուղացիական Կարմիր բանակում։ Մասնակցել է Քաղաքացիական պատերազմի մարտերին, Պենզայի 1-ին կոմունիստական գնդի մարտիկից հասնելով մինչև 7-րդ հեծելազորային գնդի հրամանատար, այնուհետև 2-րդ Հեծյալ բանակի հատուկ նշանակության հեծելազորային բրիգադի հրամանատար։ Մասնակցել է Արևելյան և Հարավային ռազմաճակատներում մղվող մարտերին, մարտնչել Չեխոսլովակյան ապստամբած կորպուսի դեմ։
Հատկապես աչքի է ընկել Ելեց քաղաքի տակ մղվող մարտերում։ Հանրապետության Հեղափոխական Ռազմական Խորհրդի № 132 հրամանով 1920 թվականին հեծելազորային գնդի հրամանատար Ալեքսեյ Բադինը պարգևատրվում է ՌՍՖՍՀ Կարմիր դրոշի առաջին շքանշանով։ Երկրորդ անգամ աչքի է ընկնում Պերեկոպի գրոհի և Ղրիմի համար գեներալ Վրանգելի զորքերի դեմ մղվող մարտերի ժամանակ։ Հանրապետության Հեղափոխական Ռազմական Խորհրդի № 228 հրամանով 1921 թվականին հատուկ նշանակության հեծելազորային բրիգադի հրամանատար Ալեքսեյ Բադինը պարգևատրվում է ՌՍՖՍՀ Կարմիր դրոշի երկրորդ շքանշանով։
Պատերազմի ավարտից հետո Բադինը շարունակում է ծառայությունը Բանվորա-գյուղացիական Կարմիր բանակում։ Ավարտել է Մ. Վ. Ֆրունզեի անվան ռազմական ակադեմիան։ Եղել է Հյուսիս-Կովկասյան 10-րդ հեծելազորային դիվիզիայի հրամանատարը։ Մահացել է 1935 թվականի մայիսի 10-ին Պյատիգորսկում, ավտոմոբիլային վթարի հետևանքով։


== Գրականություն ==
«Сборник лиц, награждённых орденом Красного Знамени и Почётным революционным оружием». Воениздат, 1926.
О. М. Савин. БАДИН Алексей Лаврентьевич / Пензенская энциклопедия. М.: Научное издательство «Большая Российская энциклопедия», 2001


== Ծանոթագրություններ ==
Վարդաշատի պատմության և մշակույթի անշարժ հուշարձանների ցանկ (այլ կիրառումներ)

Վարդաշատի պատմության և մշակույթի անշարժ հուշարձանների ցանկ, կարող է վերաբերել՝

Վարդաշատի պատմության և մշակույթի անշարժ հուշարձանների ցանկ - Արարատի մարզի Վարդաշատ գյուղի պատմության և մշակույթի հուշարձանների ցանկը
Վարդաշատի պատմության և մշակույթի անշարժ հուշարձանների ցանկ - Արցախի Հադրութի շրջանի Վարդաշատ գյուղի պատմության և մշակույթի հուշարձանների ցանկը
Տրանսդուկցիա (գենետիկա)

Տրանսդուկցիա (լատ.՝ transductio – տեղաշարժ), վիրուսի միջոցով գենետիկական նյութի տեղափոխումը մի բջջից մյուսը, հանգեցնում է ընդունող բջջի ժառանգական հատկությունների փոփոխության։ Տրանսդուկցիայի երևույթը հայտնաբերել են ամերիկացի գիտնականներ Զ․ Լեդերբերգը և Ն․ Ցինդերը (1952)։ Բակտերիային հատուկ վիրուսները՝ բակտերիոֆագերը, վեգետատիվ բազմացման պրոցեսում ունակ են պատահաբար վերցնելու և այլ բջիջներ տեղափոխելու իրենց քայքայած բակտերիաների ԴՆԹ–ի ցանկացած հատվածներ (ընդհանուր կամ ոչ առանձնահատուկ տրանսդուկցիա)։ Որոշ բակտերիոֆագեր, կախված բակտերիայի 4-րդ քրոմոսոմում իրենց տեղադրությունից, ունակ են տեղափոխել բակտերիայի ԴՆԹ–ի միայն որոշակի գեներ (սահմանափակ կամ առանձնահատուկ տրանսդուկցիա)։ Տեղափոխված գենետիկական նյութը կարող է մնալ ֆագի ԴՆԹ–ի կազմում կամ անցնել այլ բջիջ և հետագայում քայքայվել կամ մտնել ընդունող բջջի ԴՆԹ–ի կազմի մեջ։ Տրանսդուկցիայի երևույթը լայնորեն օգտագործվում է բակտերիաների քրոմոսոմների գենետիկական քարտեզներ կազմելու ժամանակ։
Բաղլամա (լիճ)

Անվան այլ կիրառումների համար տե՛ս՝ Բաղլամա (այլ կիրառումներ)Բաղլամա, լիճ Լեռնային Կիլիկիայում։ Գտնվում է Մարաշի շրջանում՝ Բազարջըքի դաշտում։ Ընդարձակ, ճահճուտներով շրջապատված, բնական ջրավազան է։ Ունի հարուստ կենդանական աշխարհ և որսորդության հիանալի վայր է։ Լճի ավելորդ ջրերը թափվում են Ակսու գետը։


== Ծանոթագրություններ ==
Կադոնեգե

Կադոնեգե (իտալերեն՝ Cadoneghe), կոմունա Իտալիայում, գտնվում է Վենետո մարզում՝ Պադովա գավառում։
Բնակչությունը կազմում է 15 204 մարդ (2004 թիվ)։ Բնակչության միջին խտությունը 1221 մարդ/կմ²։ Զբաղեցնում է 12 կմ² տարածք։ Փոստային ինդեքս՝ 35010։ Հեռախոսային կոդ՝ 049։
Բնակելի տարածքի հովանավորը համարվում է սուրբ առաքյալ Անդրեասը։ Ամեն տարի տոնը նշում են նոյեմբերի 30-ին։


== Արտաքին հղումներ ==
Բնակելի տարածքի պաշտոնական կայքը (իտալ.)


== Ծանոթագրություններ ==
Ամատայի շրջան

Ամատայի շրջան (լատիշ․՝ Amatas novads), վարչատարածքային միավոր Լատվիայի կենտրոնում, Վիձեմե պատմական մարզում։ Շրջանը բաղկացած է 5 վոլոստից։ Շրջանային խորհուրդը տեղակայված է պատմական վոլոստական «Աուսմաս» տանը։ 2010 թվականի հունվարի 1֊ի դրությամբ՝ բնակչության թվաքանակը կազմում էր 6 392 մարդ։ Տարածքի մակերեսը՝ 741,8 կմ²։
Շրջանը ձևավորվել է 2009 թվականի հուլիսի 1֊ին։


== Բնակչություն ==
2010 թվականի հունվարի 1֊ին բնակչության թվաքանակը կազմել է 6 392 մարդ (2009 թվականի հունվարի 14֊ին՝ 6369)։


=== Ազգային կազմ ===
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը՝


== Տես նաև ==
Լատվիայի վարչական բաժանում


== Ծանոթագրություններ ==
1109

1109 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1109 թվականն է, 
XII դարի 9-րդ տարին։
Գառնու դաշտ

Գառնու դաշտ, դաշտ Հայաստանի Կոտայքի մարզում, Արարատյան դաշտի մի մաս, որը փռված է Ազատ գետի ստորին հոսանքի ավազանում, Գառնի գյուղից 5 կմ հարավ– արևմուտք։ Տարածքով հիմնականում համապատասխանում է Երևանի խանության Գառնիբասարի մահալին։ Կլիման ցամաքային է, չոր մերձարևադարձային։ Ոռոգվում է Ազատ գետի ջրերով և ամբողջապես այգեզարդ է։


== Ծանոթագրություններ ==
Լայոս

Լայոս (իսպ.՝ Layos), քաղաք և համայնք Իսպանիայում, գտնվում է Տոլեդո նահանգում, Կաստիլյա-Լա-Մանչա ինքնավար մարզի կազմում։ համայնքնը գտնվում է Մոնտես դե Տոլեդո շրջանի կազմում։ Տարածքը զբաղեցնում է 19 կմ²։ Բնակչությունը 526 մարդ (ըստ 2010 թվականի)։ Պրովինցիայի վարչական կենտրոնից հեռու է 13 կմ։


== Ժողովրդագրություն ==


== Արտաքին հղումներ ==
Պաշտոնական էջ
Diputación de Toledo
Մյուֆիդե Քադրի

Մյուֆիդե հանըմ Քադրի (թուրքերեն՝ Müfide hanım Kadri, 1890, Կոստանդնուպոլիս, Օսմանյան կայսրություն - 1912, Կոստանդնուպոլիս, Օսմանյան կայսրություն), թուրք նկարչուհի և կոմպոզիտոր, Թուրքիայի առաջին նկարչուհիներից մեկը։ Քարդին առաջին կինն է, ով Օսմանյան կայսրությունում եղել է պրոֆեսիոնալ նկարչության ուսուցչուհի։ Նա հիմնականում մարդկային կյանքի դրվագներ է պատկերել։


== Կենսագրություն ==
Մյուֆիդեն դեռ մանուկ հասակում կորցրել է մորը։ Նրան որդեգրել է իր հեռավոր բարեկամ Քադրի բեյը, ով երեխա չի ունեցել։ Նա տանը պարապել է կրկնուսույցների հետ, ովքեր բացահայտել են աղջկա նկարչական տաղանդը։

Նա սկսել է զբաղվել նկարչությամբ 10 տարեկանից սկսած և վարպետության դասեր է առել Օսման Համդի Բեյից։ Այնուհետև դասեր է առել Սալվատորե Վալերիից (1856—1946), ով «Սանայե Նեֆիսե Մեքթեբի» արվեստների դպրոցի պրոֆեսոր էր։ Նա սովորել է նվագել ֆորտեպիանո, ջութակ և երաժշտական ավանդական գործիքներ, այնպիսիք ինչպիսիք են ուդը և քամանչան։
Համդի բեյի պնդմամբ, նա իր նկարներից մի քանիսը ուղարկել է Մյունխեն, որտեղ նկարները արժանացել են ոսկե մեդալների։ Շուտով երբ նա նշանակվեց Ստամբուլի աղջիկների երաժշտական դպրոցի ուսուցչուհի, Քադրիին առաջարկեցին զբաղեցնել նաև արվեստների և ասեղնագործության ուսուցչուհու հաստիքը։ 
Ադիլե սուլթանի պալատում նա նկարչության դասեր է տվել Աբդուլ Համիդ II սուլթանի դստերը։ Այդ ընթացքում նա գրել է նաև երաժշտություններ՝ տարբեր ստեղծագործությունների համար։
1921 թվականին Մյուֆիդե Քադրիի մոտ ախտորոշվել է տուբերկուլոզ։ Հիվանդությունը ախտորոշվել է շատ ուշ, ինչի արդյունքում հնարավոր չի եղել փրկել նրա կյանքը։ Մահացել է 1922 թվականին։ Մահվանից հետո Քադրիի 40 նկարները հատկացվել են «Նկարիչների օսմանյան միությանը»։


== Ընտրյալ նկարներ ==

		
		
		


== Ծանոթագրություններ ==